Aalborg Universitet tiltrækker mange potentielle studerende i disse dage. De får i en studiepraktik lov til at afprøve universitetstilværelsen for at se, om det er noget for dem. - Ungdomsårgangene er i forvejen store i disse år, og samtidig vælger flere af dem at tage en gymnasieuddannelse. Dermed vokser den gruppe, som er interesseret i at fortsætte på universitetet, og det nyder vi godt af både ved Studiepraktik og ved optaget af nye studerende, som vi senest oplevede det med sommerens rekordoptag på Aalborg Universitet, siger studievejleder Charlotte Rohde. Arrangementet er en stor succes. Antallet af gymnasieelever, der har villet afprøve Aalborg Universitet, er tredoblet siden 2007.

Referat:
1.800 gymnasieelever får i disse dage mulighed for at prøve kræfter med universitetslivet på Aalborg Universitet. Det er over en tredobling siden 2007.